paragraph_text: Hot Latin Songs (često zvana Hot Latin Tracks i Top Latin Songs) ljestvica je singlova u Sjedinjenim Američkim Državama koju tjedno objavljuje časopis Billboard. Najpolarnija i najpoznatija je ljestvica koja sadrži španjolske pjesme na američkom tržištu. Ljestvica je po prvi puta izdana 6. rujna 1986. godine, a prva broj jedan pjesma bila je "La Guirnalda" koju izvodi Rocio Durcal. Ljestvica nastaje na osnovi izvođenja u radijskim programima (eng. airplay), pjesme koje se nalaze na ljestvici ne moraju nužno biti na španjolskom jeziku; do sada su se pojavile pjesme na engleskom i portugalskom. Tri manje ljestvice čine Hot Latin Songs, a to su: Latin Pop Airplay, Latin Regional Mexican Airplay i Latin Tropical Airplay.